18/05/2012 | Administración LocalMunicipal
Brión
Aprobación definitiva do Regulamento do programa de axudas ao transporte do Concello de Brión

O Pleno do Concello, en sesión de data 23 de marzo de 2012, aprobou inicialmente o Regulamento do programa de axudas ao transporte do Concello de Brión. Transcorridos os prazos sinalados nos artigos 49 b) e 65.2 da vixente Lei 7/85, sen presentarse reclamación ou requirimento algún, enténdese definitivamente aprobado o texto que se publica de seguido e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da Lei 7/85, do 2 de abril, reguladora das bases do réxime local. Este regulamento ten por obxecto a regulación do PROGRAMA DE AXUDAS AO TRANSPORTE do Concello de Brión, coa intención de promover e facilitar no seu ámbito territorial a mobilidade e o desprazamento ao través dos medios de transporte público, de persoas pertencentes a colectivos de risco en canto a exclusión social. ENTIDADE TITULAR: Concello de Brión CIF: P-1501300-F SEDE OFICIAL: Praza do Concello 1, 15865 – Brión – A Coruña; Teléfono: 981 887006 // Fax:981 887431// Mail: concello@concellodebrion. org OFICINA BASE DO PROGRAMA: Centro Social Polivalente; Pedrouzos, 15865 – Brión – A Coruña; Teléfono: 981 509910 // FAX: 981 509978 // Mail: sociaisbrion@briondixital. org HORARIO: luns a venres de 8:00 a 15:00. AMBITO DE ACTUACIÓN: municipal. O obxectivo xeral do PROGRAMA DE AXUDAS AO TRANSPORTE é o de prestar apoio a colectivos en situación de especial vulnerabilidade, neste caso, persoas maiores, persoas con discapacidade e persoas en situación de desemprego ou de emerxencia social. Os obxectivos específicos que se pretenden son: Facilitar a integración e a promoción sociais. Facilitar o acceso ao emprego. Facilitar o acceso a recursos normalizados. Principio de normalización e integración: atendendo ao mantemento das persoas no seu contorno, persoal, social e familiar, procurando a súa inserción social e laboral. Principio de autonomía: as actuacións programadas deberán fomentar a autonomía das persoas usuarias. Principio de individualización: partindo do carácter de prestación social do programa, todas as persoas atendidas ao través destas axudas, deberán dispor do asesoramento técnico, individualizado e adecuado ás súas necesidades, e contar cun profesional de referencia. Principio de prevención: a prestación do programa deberá ter en conta básicamente o aspecto preventivo para evitar o deterioro da situación de risco das persoas usuarias. Principio de evidencia: a concesión destas axudas, en especial das outorgadas a persoas en situación de desemprego ou de emerxencia social, estará baseada na identificación de factores de vulnerabilidade e na detección, estudio e análise de situacións de risco. Principio de economía, eficacia e eficiencia: a xestión das axudas reguladas realizarase con criterios de economía, eficiencia e eficacia, de xeito que os obxectivos e os estándares de calidade se acaden mediante un uso racional dos recursos públicos. Principio de avaliación e calidade: estableceranse sistemas de avaliación que garantan a calidade na xestión das axudas. O PROGRAMA DE AXUDAS AO TRANSPORTE estará dirixido aos seguintes colectivos, que deben cumplir todos os requisitos que se describen: Persoas maiores de 65 anos: Que non exerzan actividade laboral. Con ingresos persoais iguais ou inferiores a 1’5 veces o IPREM. Empadroados no Concello de Brión no momento da solicitude, e cunha antigüidade de empadroamento en calquera concello da Área de Transporte Metropolitano de Santiago de, a lo menos, 12 meses. Persoas en situación de desemprego: Inscritos como demandantes de emprego de xeito ininterrumpido durante, a lo menos, os 12 meses anteriores á presentación da solicitude. Que tivesen desenvovido actividade laboral regulamentada durante un mínimo de 12 meses nos 5 anos anteriores á presentación da solicitude. Que carezan de recursos económicos propios no momento da solicitude. Que estén a participar activamente en itinerarios de inserción laboral no momento da solicitude. Empadroados no Concello de Brión no momento da solicitude, e cunha antigüidade de empadroamento en calquera concello da Área de Transporte Metropolitano de Santiago de, a lo menos, 12 meses. Persoas con discapacidade: Ter recoñecida polo EVO correspondente unha minusvalía igual ou superior ao 65% en vigor. Con ingresos persoais iguais ou inferiores a 1’5 veces o IPREM. Empadroados no Concello de Brión no momento da solicitude, e cunha antigüidade de empadroamento en calquera concello da Área de Transporte Metropolitano de Santiago de, a lo menos, 12 meses. Persoas en situación de emerxencia (só se concederán con carácter extraordinario): Atoparse nunha situación valorada como “de emerxencia” polos Servizos Sociais Municipais, susceptible de solucionarse ou mellorar coa concesión de axudas para o transporte Estar empadroado no Concello de Brión no momento da solicitude. As axudas ás que fai referencia o presente regulamento, consistirán na xestión municipal das Tarxetas Metropolitanas Sociais de Galicia (TMSG) da Área de Transporte Metropolitano de Santiago, á que pertence o Concello de Brión. As TMSG son de aplicación en todos os medios de transporte público incluídos no Anexo Técnico do II Convenio de Colaboración para o Desenvolvemento Conxunto do Transporte Metropolitano de Galicia na Área de Transporte Metropolitano de Santiago, que o Concello de Brión ten asinado coa Consellería de Medio Ambiente, Territorio e Infraestructuras da Xunta de Galicia, sendo as axudas reguladas neste regulamento, de aplicación exclusiva naquelas viaxes que teñan como orixe ou destino o Concello de Brión. A contía das axudas fixaráse tomando como referencia o prezo da viaxe sinxela correspondente a un Salto abonado mediante TMSG e explicitado no Anexo Técnico do Convenio citado no párrafo anterior, na actualidade 0’78 €, e poderá ser variado, no seu caso, dacordo coas variacións que este prezo poida experimentar durante a vixencia do programa. Con carácter xeral, as axudas terán vixencia en tanto se manteñan as condicións que determinaron a súa concesión, e serán revisadas anualmente, quedando obrigada a persoa beneficiaria a aportar en cada momento a documentación xustificativa que lle sexa requerida polos servizos municipais. Con carácter extraordinario, as axudas concedidas por situacións de emerxencia terán a vixencia que técnicamente se estime oportuna por parte dos Servizos Sociais Municipais, expresada na correspondente proposta de concesión. No marco dos dereitos e deberes que con carácter xeral se recollen nos artigos 6º e 7º da Lei 13/2008, de 3 de decembro, de Servizos Sociais de Galicia, as persoas usuarias do PROGRAMA DE AXUDAS AO TRANSPORTE do Concello de Brión, terán os seguintes dereitos e obrigas: DEREITOS: Ser tratadas co respecto debido á súa dignidade. Coñecer a organización e regulamento do programa. Ao tratamento confidencial dos seus datos dacordo co disposto na Lei Orgánica 15/1999, do 13 de decembro de protección de datos de carácter persoal. Recibir información precisa e clara sobre as posibles modificacións sobrevidas durante a prestación efectiva do programa. Presentar queixas e suxestións sobre a prestación efectiva do programa, de xeito directo ou mediante o uso do buzón de suxestións e do libro de reclamacións. OBRIGAS: Cumprir coas condicións xerais recollidas neste regulamento, e coas específicas que se determinen no seu caso para cada modalidade axuda ao transporte. Facilitar e colaborar no seguimento e avaliación do programa, e aportar a documentación requerida en cada momento para a comprobación de datos. Respectar a dignidade persoal e profesional das persoas que presten o programa, tanto a nivel municipal como das empresas prestadoras dos servizos de transporte, así como respectar os límites das súas obrigas laborais. Informar dos cambios que poideran implicar unha modificación no dereito ou circunstancias especiais de participación no programa. Adquirir de xeito individual, persoal e ao seu cargo, a Tarxeta de Transporte Metropolitano nas oficinas bancarias encargadas da súa expedición. Comunicar o deterioro ou extravío da súa Tarxeta de Transporte Metropolitano coa finalidade da súa anulación ou sustitución. DEREITOS: A requirir a documentación e información precisas para a instrución dos expedientes individuais e para a valoración do programa. A realizar as actuacións de comprobación precisas para a elaboración das correspondentes proposta de inclusión, permanencia ou baixa no programa. A introducir as modificacións que considere técnicamente necesarias para a mellora na eficacia e eficiencia do programa. OBRIGAS: Respectar as bonificacións e condicións de acceso ao programa establecidos neste regulamento. Poñer a disposición das persoas usuarias un libro de reclamacións e un buzón de queixas e suxestións. Cumprir e facer cumprir dacordo coas súas funcións o presente regulamento. Velar polo respecto aos dereitos das persoas beneficiarias recollidos no presente regulamento, e aqueles outros recoñecidos na lexislación vixente. A xestión, seguemento, valoración e avaliación do PROGRAMA DE AXUDAS AO TRANSPORTE do Concello de Brión, corresponde ao propio concello, ao marxe dos convenios de colaboración establecidos coa Consellería competente na materia en cada momento. O persoal municipal sobre o que recae a competencia da xestión, seguemento, valoración e avaliación do PROGRAMA DE AXUDAS AO TRANSPORTE do Concello de Brión, será aquel adscrito ao Departamento de Servizos Sociais Municipais, co apoio dos restantes servizos municipais que en cada momento se considere oportuno. O prazo de solicitude para acceso ao programa estará permanentemente aberto, se ben o procedemento para a determinación das altas xestionarase con carácter trimestral (primeira quincena dos meses de xaneiro, abril, xullo e outubro de cada ano), sen que en ningún caso se produza dereito de retroactividade nas axudas que resulten outorgadas. Exceptúanse as solicitudes que respondan a situacións de emerxencia, que poderán tramitarse como tales e causar alta de xeito inmediato, previo informe favorable dos Servizos Sociais Municipais. A incorporación ao PROGRAMA DE AXUDAS AO TRANSPORTE nas súas distintas modalidades tramitarase a instancia de parte dacordo co seguinte procedemento: Cumplimentación do correspondente impreso de solicitude e presentación ante o Rexistro do Concello, acompañando a seguinte documentación: XERAL: Copia do DNI, pasaporte ou NIE do solicitante. No seu caso, certificacións de empadroamento nos concellos da Área de Transporte Metropolitano de Santiago, ata xustificar un mínimo de 12 meses consecutivos e anteriores á data da solicitude (agás casos atendidos pola modalidade de situacións de emerxencia). Número da Tarxeta de Transporte Metropolitano do solicitante. Certificación da Seguridade Social sobre percepción de pensións e o seu importe, ou certificación negativa. Copia da última declaración do IRPF, ou no caso de non ter obriga, certificación ao respecto da Axencia Tributaria. PERSOAS EN SITUACIÓN DE DESEMPREGO: Informe de vida laboral actualizado. Certificación do período de inscrición no INEM como demandante de emprego, así como de non ser perceptor de prestacións ou subsidios. Certificado que acredite estar participando activamente en itinerarios de inserción laboral. PERSOAS CON DISCAPACIDADE: Copia da certificación de minusvalía procedente do correspondente EVO. OUTROS: O Concello de Brión poderá requerir aos solicitantes canta documentación probatoria considere oportuna para a correcta valoración das circuntancias alegadas na solicitude, en especial para os expedientes tramitados pola modalidade de situacións de emerxencia. A documentación obrante nos expedientes do Departamento de Servizos Sociais será directamente incorporada aos de solicitude de axudas ao transporte sin necesidae de repetición dos mesmos. Comprobación por parte do persoal municipal do cumprimento dos requisitos establecidos para cada modalidade, así como requerimento da documentación non aportada. A non presentación da documentación requerida antes da derradeira quincena anterior ao comezo de cada trimestre, dará lugar ao arquivo do expediente de solicitude. Redacción por parte do persoal técnico dos Servizos Sociais Municipais da correspondente proposta de inclusión ou denegación razoada no programa, que conterá como mínimo os datos de identificación dos solicitantes do trimestre correspondente, a dilixencia de cumprimento ou non cumprimento de condicións de acceso de cada un dos solicitantes, a contía e intensidade da axuda a conceder segundo o contido neste regulamento, e a proposta de data de alta no programa. Emisión da correspondente resolución de Alcaldía con indicación, como mínimo, dos mesmos termos contidos na proposta técnica descrita no punto anterior. Notificación da resolución recaída ás persoas solicitantes ao través de comunicación escrita e/ou publicación nos taboeiros de novas do Departamento de Servizos Sociais e nas páxinas web municipais, que conterá ademáis a indicación de prazos e forma para presentación de recursos. Para os casos valorados como situacións de emerxencia, seguirase o procedemento anterior pola vía de urxencia, sempre que así se valore en informe emitido polos Servizos Sociais Municipais. Alta no programa para a aplicación directa da axuda. O período máximo para comunicar a concesión/denegación de alta no programa, non excederá dos primeiros 15 días naturais de cada trimestre, salvo causa de forza maior que o impida. Polo tanto, as altas produciranse agrupadas, trimestralmente e sen posibilidade de efectos de retroactividade. O aboamento das axudas concedidas farase efectivo ao través da Tarxeta Social Metropolitana no momento de efectuar a súa recarga por parte do titular, mediante a compensación do 50% do importe das viaxes realizadas durante o mes anterior, cun límite de 20 viaxes. Na modalidade de axudas por situacións de emerxencia, estas aboaranse seguindo o mesmo procedemento, tendo en conta a resolución recaída en canto a porcentaxe e número máximo de viaxes/mes subvencionados. O Concello de Brión establecerá o período de revisión/renovación anual do dereito á percepción das axudas, que será comunicado aos usuarios. CAUSAS: serán causa de baixa no PROGRAMA DE AXUDAS AO TRANSPORTE as que seguen: Renuncia da persoa usuaria, con indicación da data de baixa prevista. Traslado de residencia ou baixa no Padron Múnicipal de Habitantes. Falecemento. Desaparición/modificación sustancial das circunstancias ou requisitos que motivaron a alta, así como a non renovación da documentación acreditativa do mantemento das ditas circunstancias ou requisitos. O mal uso/custodia da TMS en canto que é un documento persoal e intransferible, así como a negativa a identificarse como titular ao través de documento de identificación fehaciente a demanda do conductor do autobús, inspector da compañía de transporte ou persoal do Concello de Brión debidamente autorizado. A non comunicación ao Concello de Brión da perda ou roubo da TMS, que poidera siñificar a súa fraudulenta utilización por parte doutras persoas. O cese na prestación do PROGRAMA DE AXUDAS AO TRANSPORTE por parte do Concello de Brión. PROCEDEMENTO: para que a baixa no programa surta efectos, procederase do seguinte xeito: Proposta de baixa na actividade, asinada por un técnico dos Servizos Sociais Municipais, que conterá os datos identificativos da persoa beneficiaria, as causas razoadas da proposta de baixa, e a data proposta para a execución da medida. Resolución de baixa, asinada polo Alcalde. Comunicación de baixa á persoa usuaria, con indicación expresa das causas que a motivan e data de execución. Conterá ademáis indicación dos prazos e formas para interposición de alegacións e recursos. EFECTOS: as baixas causarán efecto na data indicada na correspondente resolución, sen prexuizo de reposición inmediata no caso de aceptación de alegacións. Ao respecto do PROGRAMA DE AXUDAS AO TRANSPORTE, o Departamento de Servizos Sociais do Concello de Brión manterá actualizado un rexistro no que se recollerá: Datos de identificación dos participantes no PROGRAMA DE AXUDAS AO TRANSPORTE organizados en función da modalidade ao través da que acceden ao servizo. Datos sobre altas, baixas, expedientes pendentes de resolución, denegacións, … Calesqueira outros necesarios para garantir o bó funcionamento e a explotación estadística do programa. Así mesmo, crearase un expediente individualizado de cada participante, no que se custodiará a documentación aportada, copias das propostas e resolucións recaídas e documentación referida ás incidencias acaecidas. Estes datos introduciranse, ademáis no Sistema Informático de Usuarios de Servizos Sociais do Concello de Brión. INFRACCIÓNS: terán consideración de moi graves e polo tanto merecentes de sanción as seguintes infraccións: A utilización da TMS por parte de persoa distinta ao seu titular, co seu consentimento o sen que medie comunicación ao Concello do seu roubo ou extravío. A falsificación ou manipulación da documentación aportada no momento da solicitude ou renovación da axuda. O comportamento manifestamente inadecuado nos medios de transporte público afectados, tales como comportamentos violentos, groseiros, sexistas, xenófobos, racistas ou calesqueira outros dos que se teña coñecemento mediante denuncia ante o Concello. A negativa a amosar a identificación persoal ao conductor, servizo de inspección da empresa de transporte ou persoal acreditado do Concello de Brión, cando esta lle fose requerida. As infraccións recollidas no apartado anterior conlevarán a perda do dereito á participación no programa de axudas ao transporte durante un período de 12 meses, e a reiteración nestas suporá a perda definitiva do dereito. Facúltase ao Sr. Alcalde, para resolver aquelas cuestións que, relacionadas co PROGRAMA DE AXUDAS AO TRANSPORTE poidan presentarse, e que non queden expresamente recollidas neste regulamento. PRIMEIRA: O presente Regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e transcorrido o prazo a que se refire o art.65.2 da Lei 7/85 do 2 de abril, reguladora das bases de réxime local, sempre que se den as condicións para a execución do convenio asinado coa Consellería de Medio Ambiente, Territorio e Infraestructuras, de xeito que a CCAA esté en disposición de garantir o cumprimento dos compromisos adoptados, e permanecerá en vigor ata a súa modificación ou derogación expresa. SEGUNDA: A partir da entrada en vigor do PROGRAMA DE AXUDAS AO TRANSPORTE ao través da xestión da TMSG segundo o establecido na disposición final primeira, quedará expresamente derrogado o programa de TRANSPORTE COLECTIVO GRATUÍTO PARA MINUSVÁLIDOS E TERCEIRA IDADE DO CONCELLO DE Brión, e quedarán sen efecto os convenios de colaboración asinados con empresas de transporte para o seu desenvolvemento. Brión, 10 de maio de 2012. O Alcalde. Asd. José Luis García García.